**(ΥΠΟΔΕΙΓΜΑ)**

**ΙΔΙΩΤΙΚΟ ΣΥΜΦΩΝΗΤΙΚΟ ΠΑΡΟΧΗΣ ΑΝΕΞΑΡΤΗΤΩΝ ΛΟΓΙΣΤΙΚΩΝ – ΦΟΡΟΤΕΧΝΙΚΩΝ – ΣΥΜΒΟΥΛΕΥΤΙΚΩΝ ΥΠΗΡΕΣΙΩΝ**

Στ……….., σήμερα την ……../…./……… μεταξύ των κάτωθι συμβαλλομένων:

Α) «………………………………………..» με έδρα την ……………. (οδό ……..αρ………) με ΑΦΜ ……………………. ΔΟΥ ………………. , εφεξής και χάριν συντομίας θα αποκαλείται **«ΛΟΓΙΣΤΗΣ»,** και

Β) …………………………………………….. με έδρα την ……………. (οδό ……..αρ………) με ΑΦΜ ……………………. ΔΟΥ ………………. , εφεξής και χάριν συντομίας θα αποκαλείται **«ΕΠΙΧΕΙΡΗΣΗ»**

συμφωνούν και συναποδέχονται τα ακόλουθα:

1. **Αντικείμενο Σύμβασης**
   1. **Η ΕΠΙΧΕΙΡΗΣΗ** αναθέτει δια της παρούσας σύμβασης την εκτέλεση όλων των Λογιστικών εργασιών που πρέπει να εκτελούνται στην επιχείρηση όπως εξειδικεύονται στο Παράρτημα Α΄, ώστε η επιχείρηση να λειτουργεί σύμφωνα με τα όσα ορίζονται στην ισχύουσα νομοθεσία.
   2. **Ο ΛOΓΙΣΤΗΣ** με την παρούσα σύμβαση αποδέχεται την ανάθεση και την εκτέλεση των εργασιών αυτών σύμφωνα με τους όρους της παρούσας σύμβασης. **Ο ΛΟΓΙΣΤΗΣ** δηλώνει ότι είναι κάτοχος επαγγελματικής ταυτότητας λογιστή φοροτεχνικού ……. τάξης και είναι ενεργός λογιστής υποβάλλοντας την προβλεπόμενη ετήσια Υπεύθυνη Δήλωση προς το Οικονομικό Επιμελητήριο της Ελλάδας.
2. **Υποχρεώσεις της Επιχείρησης προς τον Λογιστή**

**2.1 Η ΕΠΙΧΕΙΡΗΣΗ** οφείλει να παρέχει όλες τις πληροφορίες και τα σχετικά έγγραφα καθώς και οιασδήποτε στοιχεία, που ζητούνται από τον Λογιστή και θεωρούνται απαραίτητα από αυτόν για τη παροχή των υπηρεσιών του.

**2.2.** Τα παραδιδόμενα έγγραφα και παραστατικά πρέπει να δίδονται στο χρόνο και με τη μορφή και με τον τρόπο που θα ορίσει **ο ΛΟΓΙΣΤΗΣ**, προκειμένου να μπορεί να εκτελέσει τα καθήκοντά του, άλλως η μη τήρηση αυτών θα αποτελεί λόγο λύσης της συνεργασίας.

**2.3.** **Η ΕΠΙΧΕΙΡΗΣΗ** υποχρεούται να φροντίζει για την διευθέτηση των εκκρεμοτήτων αρμοδιότητας της, που θα θέτει υπόψη της **ο ΛΟΓΙΣΤΗΣ**, ο οποίος ουδεμία ευθύνη φέρει σε περίπτωση που επιβληθούν πρόστιμα ή κυρώσεις.

**2.4.** **Η ΕΠΙΧΕΙΡΗΣΗ** οφείλει να παραδώσει στον λογιστή τους κωδικούς επικοινωνίας μέσω internet με τα συστήματα επικοινωνίας με τις αρμόδιες ασφαλιστικές, φορολογικές αρχές κλπ. Επίσης, πρέπει να προβεί σε ηλεκτρονική εξουσιοδότηση του **ΛΟΓΙΣΤΗ** και άμεση κατάργηση της εξουσιοδότησης του προηγούμενου λογιστή.

**2.5.** Εντολές στο **ΛΟΓΙΣΤΗ** για εκτέλεση εργασιών , ή για χορήγηση πληροφοριών σε οποιονδήποτε τρίτο δίνονται μόνο από τους εκπροσώπους της εταιρείας όπως αυτοί έχουν οριστεί στο καταστατικό της επιχείρησης.

**2.6.** **Η ΕΠΙΧΕΙΡΗΣΗ** οφείλει να διευκολύνει τον **ΛΟΓΙΣΤΗ** στην φορολογική αναμόρφωση των αποτελεσμάτων, με τις δαπάνες που δεν αναγνωρίζονται φορολογικά, την οποία **ο ΛΟΓΙΣΤΗΣ** έχει ρητή, από το νόμο, ευθύνη και υποχρέωση να κάνει με την υποβολή και υπογραφή της ετήσιας δήλωσης φορολογίας εισοδήματος της **ΕΠΙΧΕΙΡΗΣΗΣ.**

1. **Υποχρεώσεις Λογιστή Φοροτεχνικού**

**3.1 Ο ΛΟΓΙΣΤΗΣ**  οφείλει να παρέχει τις επαγγελματικές υπηρεσίες του κατά τρόπο αντικειμενικό που να διασφαλίζει τη νομιμότητα στην παροχή των υπηρεσιών του και την εγκυρότητα της εκφραζόμενης απ΄ αυτόν επαγγελματικής γνώμης. Προς τούτο είναι υποχρεωμένος, να γνωρίζει και να τηρεί τη Λογιστική και Φορολογική Νομοθεσία, τον Κώδικα Δεοντολογίας των Λογιστών Φοροτεχνικών καθώς και κάθε Νόμο που αφορά στο επάγγελμα του Λογιστή Φοροτεχνικού.

**3.2**. Κατά την εκτέλεση των παραπάνω καθηκόντων του, **ο ΛΟΓΙΣΤΗΣ** είναι υπεύθυνος μόνο για την ορθή μεταφορά των οικονομικών δεδομένων από τα στοιχεία στα βιβλία, και για την ακρίβεια των δηλώσεων ως προς τη συμφωνία αυτών με τα φορολογικά και οικονομικά δεδομένα που προκύπτουν από τα τηρούμενα βιβλία.

Αυτό γίνεται αμοιβαία δεσμευτικό και από το γεγονός, ότι αφενός οι συναλλαγές, που αφορούν τα εκδοθέντα και ληφθέντα στοιχεία και αφετέρου η έκδοση, η συλλογή, η εγκυρότητα και ο έλεγχος της ακρίβειας και της ουσίας των παραδιδομένων για καταχώρηση φορολογικών αυτών στοιχείων, ανήκει στην αποκλειστική αρμοδιότητα και ευθύνη της **ΕΠΙΧΕΙΡΗΣΗΣ**.

**3.3. Ο ΛΟΓΙΣΤΗΣ** ελέγχει τα παραδιδόμενα σε αυτόν παραστατικά αποκλειστικά και μόνο ως προς την ορθότητα του τρόπου έκδοσής τους. Κατά τα λοιπά, διατηρεί το δικαίωμα άρνησης παραλαβής και καταχώρησης αυτών στα βιβλία της Επιχείρησης, σε περίπτωση που παρατηρήσει οποιαδήποτε παρατυπία ή παρανομία.

**3.4.** **Ο ΛΟΓΙΣΤΗΣ** υπό τα πιο πάνω δεδομένα, οφείλει να επιδεικνύει την επιμέλεια του συνετού επαγγελματία περί την εκτέλεση των εργασιών που του ανέθεσε η **ΕΠΙΧΕΙΡΗΣΗ,** άλλως ευθύνεται έναντι αυτής για τις κάθε είδους φορολογικές και λοιπές επιβαρύνσεις που προέκυψαν από αποδεδειγμένη υπαιτιότητα του. Στην περίπτωση αυτή ο ζημιωθείς υποχρεούται να αποδείξει τη ζημία και την αιτιώδη συνάφεια μεταξύ της παροχής της υπηρεσίας και της ζημίας. Σε κάθε περίπτωση πάντως η υποχρέωση αποκατάστασης αφορά μόνον τυχόν αποδεδειγμένη θετική ζημία.

1. **Εμπιστευτικότητα και Προστασία Προσωπικών Δεδομένων**

**(ΠΑΡΑΡΤΗΜΑ ΣΥΜΦΩΝΙΑ ΕΜΠΙΣΤΕΥΤΙΚΟΤΗΤΑΣ ΚΑΙ ΠΡΟΣΤΑΣΙΑΣ ΠΡΟΣΩΠΙΚΩΝ ΔΕΔΟΜΕΝΩΝ**

1. **Αμοιβή**

**Ο ΛΟΓΙΣΤΗΣ** αναλαμβάνει να εκτελεί τις συμφωνηθείσες εργασίες έναντι μηνιαίας /Τριμηνιαίας/Ετήσιας αμοιβής ύψους .................................... Ευρώ). Πέραν των ανωτέρω αμοιβών **ο ΛΟΓΙΣΤΗΣ** δεν δικαιούται άλλης αμοιβής ή επιδόματος εορτών –αδείας κ.τ.λ. ή αποζημιώσεων οποιασδήποτε μορφής.

Για κάθε εργασία που δεν αναφέρεται ρητά στο παρόν ιδιωτικό συμφωνητικό θα συμφωνείται εκ των προτέρων πρόσθετη αμοιβή.

Ρητά συμφωνείται ότι οι συμβαλλόμενοι συνδέονται μεταξύ τους με σχέση ΑΝΕΞΑΡΤΗΤΩΝ ΥΠΗΡΕΣΙΩΝ και όχι με σχέση παροχής εξαρτημένων υπηρεσιών ή σχέση εξαρτημένης εργασίας.

Για την είσπραξη της αμοιβής θα εκδίδεται από τον **ΛΟΓΙΣΤΗ** το προβλεπόμενο νόμιμο παραστατικό. Το ποσό της αμοιβής θα είναι μειωμένο με το εκάστοτε ισχύον ποσοστό παρακρατούμενου φόρου εισοδήματος.

Η αμοιβή αυτή θεωρείται δίκαιη και λογική για τα συμφωνηθέντα μεταξύ των δύο μερών και κατατίθεται σε τραπεζικό λογαριασμό του **ΛΟΓΙΣΤΗ**

Η καθυστέρηση της εξόφλησης των εκδοθέντων παραστατικών για την αμοιβή του **ΛΟΓΙΣΤΗ** πέραν των τριάντα (30) ημερολογιακών ημερών επιβαρύνει την **ΕΠΙΧΕΙΡΗΣΗ** με τους νόμιμους τόκους, ακόμα και στην περίπτωση που δίδονται μεταχρονολογημένα αξιόγραφα, καθισταμένου αυτοδικαίως απαιτητού νομιμοτόκως του ποσού εκ του ως άνω χρέους, αφαιρουμένων τυχόν καταβληθεισών δόσεων, καταλογιζομένων κατά το άρθρο 423 ΑΚ, συνεπάγεται δε την αυτόματη και αυτοδίκαιη λύση της παρούσας σύμβασης*,* αποκλειομένης αυτοδικαίως οιασδήποτε φύσεως ευθύνης του **ΛΟΓΙΣΤΗ** εκ των αναληφθεισών διά της παρούσας υποχρεώσεων, με την επιφύλαξη δε **ο ΛΟΓΙΣΤΗΣ** να αναζητήσει στην περίπτωση αυτή οιαδήποτε θετική ή αποθετική ζημία από την **ΕΠΙΧΕΙΡΗΣΗ.**

1. **Διάρκεια Σύμβασης – Λύση**

**6.1** Η παρούσα σύμβαση ισχύει από την ημερομηνία υπογραφής μέχρι την ………………..(εάν είναι ορισμένου χρόνου) ή είναι αορίστου χρόνου.

**6.2.** Σε περίπτωση που ο **ΛΟΓΙΣΤΗΣ**  δεν επιθυμεί τη συνέχιση της συνεργασίας με **ΕΠΙΧΕΙΡΗΣΗ** υποχρεούται να ειδοποιήσει εγγράφως ή με οποιοδήποτε άλλο πρόσφορο τρόπο ( fax ή mail) και να της παρασχεθεί εύλογος χρόνος, ο οποίος δε μπορεί να υπερβαίνει τους δύο μήνες, να βρει άλλο λογιστή. Εάν ο λόγος λύσης της συνεργασίας είναι η μη συμμόρφωση της **ΕΠΙΧΕΙΡΗΣΗΣ** προς τις έγγραφες ή προφορικές υποδείξεις του ή παραβαίνει ηθελημένα τη φορολογική νομοθεσία η μη συνέχιση της συνεργασίας μπορεί να γίνει χωρίς την τήρηση της προηγούμενης προθεσμίας.

**6.3** Σε κάθε περίπτωση η λύση της παρούσας σύμβασης για οποιοδήποτε λόγο είτε από τον **ΛΟΓΙΣΤΗ** ή από την **ΕΠΙΧΕΙΡΗΣΗ γ**ίνεται με την υπογραφή πρωτοκόλλου παράδοσης παραλαβής με το οποίο ο **ΛΟΓΙΣΤΗΣ** παραδίδει στον επόμενο λογιστή όλα τα έγγραφα και τα στοιχεία της **ΕΠΙΧΕΙΡΗΣΗΣ** και με την προϋπόθεση ότι η **ΕΠΙΧΕΙΡΗΣΗ** έχει καταβάλει τις συμφωνημένες αμοιβές για τις υπηρεσίες που ήδη έχουν παρασχεθεί μέχρι την ημερομηνία υπογραφής του πρωτοκόλλου.

1. **Λοιποί Όροι**

**7.1** Η τροποποίηση των όρων του συμφωνητικού αυτού, που όλοι θεωρούνται ουσιώδεις, θα γίνεται αποκλειστικά και μόνον γραπτά. Κάθε άλλο αποδεικτικό μέσο αποκλείεται.

**7.2.** Ο ρόλος του **ΛΟΓΙΣΤΗ** πέραν των δηλώσεων που αυτός υπογράφει είναι συμβουλευτικός και η όποια απόφαση, λαμβάνεται τελικά από την επιχείρηση μετά από την συμβουλή ή εισήγησή του ή και χωρίς αυτή.

**7.3.** Τα συμβαλλόμενα μέρη δεν δικαιούνται να υποκατασταθούν από τρίτο φυσικό ή νομικό πρόσωπο εν όλω ή εν μέρει στα δικαιώματα ή υποχρεώσεις τους που απορρέουν από την παρούσα, ούτε επιτρέπεται από οποιονδήποτε των συμβαλλομένων η εκχώρηση μέρους ή όλης της παρούσης χωρίς την γραπτή έγκριση του αντισυμβαλλομένου.

**7.4.** Για την επίλυση οποιασδήποτε διαφοράς αρμόδια είναι τα δικαστήρια ………………………………(ανάλογα με τον τόπο υπογραφής της σύμβασης)

8 Το παρόν υπογράφεται σε δύο ( 2) αντίτυπα, κάθε συμβαλλόμενος έλαβε από ένα.

**ΓΙΑ ΤΗΝ ΕΠΙΧΕΙΡΗΣΗ Ο ΛΟΓΙΣΤΗΣ - ΦΟΡΟΤΕΧΝΙΚΟΣ**